ร้านนี้อยู่ตรงแยกสุทธิสาร แถวๆคอนโด เดินผ่านเกือบทุกวัน แต่เพิ่งมีโอกาสมาทานเป็นครั้งที่ 2
เคยมาทานครั้งแรกเกือบปีมาแล้ว ไม่ประทับใจสุดๆ เลยไม่คิดจะมาทานอีก
วันนี้ แม่อยากทานบะหมี่เป็ดย่าง จึงต้องมาใช้บริการอีกครั้ง
มาทานตอนเย็น ที่ร้านไม่ขายบะหมี่แล้วค่ะ อดๆๆๆๆๆ พนักงานแจ้งว่าขายบะหมี่ถึง 4 โมงเย็น ด้วยน้ำเสียงห้วนๆ และใบหน้าตึงๆ ถ้าอย่างนั้นช่วยติดบอกหน้าร้าน รึไม่ก็วงเล็บหลังเมนูด้วยค่ะ ได้ไม่ต้องสั่งให้ระคายอารมณ์พนักงานเสิร์ฟของท่าน
เห็นหน้าพนักงานก็แทบจะลุกออกจากร้าน แต่ไหนๆ ก็เข้ามาแล้วก็สั่งพอเป็นพิธี (ด้วยความที่เป็นคนขี้เกรงใจ 55)
- ข้าวหน้า(วิญญาณ)เป็ด 70 บาท มีแต่ข้าว ได้เป็ดน้อยจนไม่รู้จะถ่ายรูปยังไงให้สวย 
รสชาติใช้ได้ค่ะ น้ำราดหวานไปหน่อย (3/5)
- เกี๊ยวน้ำกุ้ง 70 บาท รสชาติอ่อนๆ ซดคล่องคอดี แป้งเกี๊ยวบางนุ่มกำลังดี อร่อยค่ะ (4/5)
- เป็ดย่างจานเล็ก (140) สั่งเพิ่มมาเนื่องจากข้าวเหลือบานเบอะ กลัวชาวนาจะร้องไห้ ทั้งร้านคนทานแค่ 3 โต๊ะ แต่กว่าจะได้เป็ดจานนี้ รอเกือบ 10 นาที เซ็งมากๆ รสชาติโอเค มันใต้หนังเป็ดบางจุดหนาเป็นก้อนๆ ไปหน่อย ต้องเขี่ยออก ไม่กล้าทาน (3/5)

* บรรยากาศ : ร้านเพิ่งRe-novate ไปประมาณปีกว่า แต่ออกแบบตกแต่งภายในได้ธรรมดามากๆ ขับรถผ่านตอนทำเสร็จใหม่ๆ แทบดูไม่ออกว่าต่างจากร้านเก่ายังไง นั่งแล้วเหมือนทานร้านอาหารตามสั่งธรรมดา มากกว่าภัตตาคาร
** ราคา : ค่อนข้างแพงเทียบกับปริมาณและคุณภาพ
*** บริการ : ห่วยที่สุดใน 3 โลก โดยเฉพาะร้านอาหารราคาขนาดนี้ ร้านแคบๆ มีโต๊ะไม่ถึง 10 แต่มีพนักงาน 5-6 คน ยืนว่างกันเต็ม ยืนคุยกัน ไม่สนใจลูกค้า พูดจาห้วน ไม่มีหางเสียง ถามอะไรก็ตอบรีบๆ ไม่ตั้งใจตอบ ฟังก็ไม่ค่อยรู้เรื่อง หน้าตาไม่รับแขกซักคน แถมราคานี้ยังบวก service charge เพิ่มด้วยนะ ????
**** รสชาติอาหารที่มาทาน 2 ครั้ง อร่อยใช้ได้ให้ 4/5 เลยค่ะ ที่ร้านมีติ่มซำด้วยรสชาติ เข่งละ 50 บาท เคยทานครั้งก่อน จำได้ว่าสั่งน้อยกว่า 4 เข่ง ร้านจะไม่นึ่งให้ ถ้าอยากจะมาลองทานพร้อมเปิดประสบการณ์ฟาดฟันกับพนักงานเสิร์ฟก็มาลองได้ค่ะ 

ทานเสร็จ แม่บอกว่าไปทานข้าวจานละ 30 บาท ยังรู้สึกดีกว่านี้ค่ะ ????